..…. (sz.) napirend

***E L Ő T E R J E S Z T É S***

**a Képviselő-testület 2023. március 30-i rendes ülésére**

**Tárgy:** Javaslat Budapest Főváros II. Kerületi Önkormányzat Képviselő-testületének a hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018.(I.26.) önkormányzati rendeletének módosítására

**Készítette:** ………………………….

Viziné dr. Magyarosi Szilvia, aljegyző - igazgató

**Egyeztetve:** ……………………….

dr. Varga Előd Bendegúz

alpolgármester

**Látta:** ……………………….

dr. Szalai Tibor

jegyző

……………………….

dr. Silye Tamás

jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

Az anyakönyvi eljárásról szóló 2010. évi I. törvény 19. § (2) bekezdése értelmében a hivatali munkaidőn kívül történő házasságkötésben közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő helyett az önkormányzati rendeletben meghatározott mértékű díjazás illeti meg.

A hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018.(I.26.) önkormányzati rendelet (a továbbiakban: R.) jelenlegi szabályozása értelmében hivatali munkaidőn túli házasságkötés, bejegyzett élettársi kapcsolat létesítésénél közreműködő anyakönyvvezetőt eseményenként bruttó 9.000,- Ft díjazás illeti meg, a hivatali munkaidőn túli és hivatali helyiségen kívüli anyakönyvi eseményen közreműködő anyakönyvvezetőt pedig eseményenként bruttó 18.000,- Ft.

A díj emelésére 2019. év óta nem került sor, holott az anyakönyvvezetők kiadásai – melyek az anyakönyvi események méltóságának, ünnepélyességének megteremtését hivatottak szolgálni – folyamatosan emelkednek.

Erre tekintettel kérem a Tisztelt Képviselő-testületet az előterjesztés megtárgyalására és - anyakönyvi eseményenként 3.000,- Ft összegű emeléssel - az alábbi rendelet-módosítási javaslat elfogadására.

A rendelet elfogadásához minősített többségű szavazati arány szükséges.

**Budapest, 2023. március 20.**

**Örsi Gergely**

polgármester

**Budapest Főváros II. Kerület Önkormányzata Képviselő-testületének ………/2023. (….) önkormányzati rendelete**

**a hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018. (I.26.) önkormányzati rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
| Az R. 4.§ (1)-(2) bekezdése  (1) Hivatali munkaidőn túli házasságkötés, bejegyzett élettársi kapcsolat létesítésénél közreműködő anyakönyvvezetőt eseményenként bruttó 9.000,- Ft díjazás illeti meg.  (2) Hivatali munkaidőn túli és hivatali helyiségen kívüli anyakönyvi eseményen közreműködő anyakönyvvezetőt eseményenként bruttó 18.000,- Ft díjazás illeti meg. | Budapest Főváros II. Kerületi Önkormányzat Képviselő-testülete az anyakönyvi eljárásról szóló 2010. évi I. törvény 19.§ és 33.§, valamint 96.§-ban kapott felhatalmazás alapján és Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el.  **1.§**  A hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018. (I. 26.) önkormányzati rendelet 4. § (1) és (2) bekezdése helyébe a következő rendelkezések lépnek:  „(1) Hivatali munkaidőn túli házasságkötés, bejegyzett élettársi kapcsolat létesítésénél közreműködő anyakönyvvezetőt eseményenként bruttó 12.000,- Ft díjazás illeti meg.  (2) Hivatali munkaidőn túli és hivatali helyiségen kívüli anyakönyvi eseményen közreműködő anyakönyvvezetőt eseményenként bruttó 21.000,- Ft díjazás illeti meg.” |
|  | **2. §**  Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018. (I. 26.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete az anyakönyvi eljárásról szóló 2010. évi I. törvény 19. § és 33. §, valamint 96. §-ban kapott felhatalmazás alapján és Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el.

**1. §**

A hivatali munkaidőn, illetve a hivatali helyiségen kívüli anyakönyvi eseményekért fizetendő díjak mértékéről, valamint az anyakönyvi eseményen közreműködő anyakönyvvezető díjazásáról szóló 3/2018. (I. 26.) önkormányzati rendelet 4. § (1) és (2) bekezdése helyébe a következő rendelkezések lépnek:

„(1) Hivatali munkaidőn túli házasságkötés, bejegyzett élettársi kapcsolat létesítésénél közreműködő anyakönyvvezetőt eseményenként bruttó 12.000,- Ft díjazás illeti meg.

(2) Hivatali munkaidőn túli és hivatali helyiségen kívüli anyakönyvi eseményen közreműködő anyakönyvvezetőt eseményenként bruttó 21.000,- Ft díjazás illeti meg.”

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

Általános indokolás

A rendelet elfogadása, illetve a díjazás mértékének 2019. évi módosítása óta eltelt idő tapasztalatai alapján indokolt a hivatali munkaidőn, illetve a hivatali helyiségen kívüli anyakönyvi eseményeken közreműködő anyakönyvvezetőt megillető díjazás emelése.

Részletes indokolás

**Az 1. §-hoz**

A munkaidőn túl, illetve a hivatali helyiségen kívül történő házasságkötésnél vagy bejegyzett élettársi kapcsolat létesítésénél közreműködő anyakönyvvezetőt megillető díjazás mértékét határozza meg.

**A 2. §-hoz**

A rendelet hatályba lépését határozza meg.